=== 1956-1960 ===
I 1956, som 17-årig, droppede Hertz ud af gymnasiet for at blive ansat hos [[ABC Teatret]] i København, som var under ledelse af [[Stig Lommer]].<ref name=":2">https://www.kvinfo.dk/side/597/bio/439/origin/170/</ref> Hendes første medvirken hos teatret var i revyen "''På slap line''" i december 1956, hvor hun spillede over for [[Kjeld Petersen]] og [[Dirch Passer]].<ref name=":5">[https://www.femina.dk/liv/selvudvikling/lone-hertz-jeg-oplever-doeden-som-det-blive-foedt Lone Hertz: "Jeg oplever døden som det at blive født" | Femina<!-- Botgenereret titel -->]</ref> Da Hertz på dette tidspunkt stadig var under 18 år måtte hendes far underskrive kontrakten for at hun kunne medvirke i revyen. Allerede som barn blev Hertz kendt for sine smilehuller, og sit søde, artige og indsmigrende humør, hvilket overvejende er en stil, hun fortsatte med på teatret: ''"...I øvrigt var jeg solist hos Stig Lommer fra første moment og ikke Lommer-pige, som der står mange steder på internettet. Lommerpige var jeg slet ikke flot nok "udstyret" til at være. Det er en fejl, som til stadighed irriterer mig... Hvis man skal sige noget, kunne man sige, at jeg var "Lommers pige". Vi blev jo et par og fik min søn Steen Stig Lommer sammen.''<ref name=":5" />
Levende_personer Kunst Kultur